มีตุ่มขึ้นที่บริเวณปากช่องคลอดค่ะ ไม่คัน ไม่เจ็บ แต่มีขนาดใหญ่ขึ้นเรื่อยๆ สองตุ่ม เป็นอะไรรึป่าวคะ รักษายังไง
สวัสดีค่ะ การวินิจฉัยที่เป็นไปได้1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ไปแกะเกาตุ่ม รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น ยังไม่ควรเอายาอะไรไปทาเองเพราะยังไม่ทราบการวินิจฉัยว่าเป็นกลุ่มการอักเสบ หรือเป็นการติดเชื้อที่ต้องได้ยาฆ่าเชื้อควรไปพบแพทย์หากตุ่มมีขนาดใหญ่ขึ้นเรื่อยๆ มีหนองเลือดเลือดไหล ปวด บวม แดง ร้อน หรือลุกลามไปบริเวณอื่นๆ ปัสสาวะแสบขัด หรือมีไข้ร่วมด้วย